112-päivä

112-päivä on vuosittain 11. helmikuuta Euroopassa vietettävä hätänumeropäivä, jonka tarkoituksena on tehdä tunnetuksi yleistä hätänumeroa 112 sekä kiinnittää huomiota vahinkojen ja onnettomuuksien ennalta ehkäisemiseen. 112-päivänä opastetaan lisäksi ihmisiä toimimaan oikein hätätilanteissa.

Euroopan 112-päivä järjestettiin ensimmäisen kerran vuonna 2009, mutta Suomessa hätänumeropäivää on vietetty jo vuodesta 1997 lähtien. Siihen liittyviä tapahtumia järjestävät Suomessa hätäkeskuslaitos, poliisi, sosiaali- ja terveystoimi ja pelastustoimi. Yhteistyökumppanina on muiden muassa SPEK.

Päivän jatkuvana teemana on arjen sankaruus.

 Alkuperä 
Koko Euroopan hätäpuhelinnumero 112 otettiin käyttöön vuonna 1991, ja sen tarkoitus oli tuoda saataville yhteinen hätänumero, joka toimii kaikissa Euroopan unionin jäsenvaltioissa.Council Decision of 29 July 1991 on the introduction of a single European emergency call number. Euroopan yhteisö. 29.7.1991. Joissakin jäsenvaltioissa on lisäksi kansallisia hätäpuhelinnumeroita. Joulukuusta 2008 alkaen ovat hätäpuhelupalvelut olleet saatavilla veloituksetta kaikista EU:n alueen lanka- ja matkapuhelinverkoista yhteisessä numerossa 112.

Vuonna 2009 Euroopan parlamentti, Euroopan unionin neuvosto ja Euroopan komissio allekirjoittivat kolmenkeskisen sopimuksen, jolla ne ottivat käyttöön vuotuisen eurooppalaisen 112-päivän. Sen tarkoitus on lisätä tietoisuutta koko Euroopan hätänumeron 112 toimivuudesta ja hyödyistä. Päivämääräksi valittiin helmikuun yhdestoista siksi, että numeroin merkittynä (11.2.) se sisältää hätänumeron.Joint Tripartite Declaration Establishing A "European 112 Day", Press release by the Council of Europe, 10.2.2009. Ajatusta yhden erityisen päivän omistamisesta eurooppalaiselle hätänumerolle oli ensin käsitelty Euroopan parlamentissa vuonna 2007, kun siellä valmistauduttiin antamaan Euroopan parlamentin julistus eurooppalaisesta hätänumerosta 112.Declaration of the European Parliament on the European emergency call number 112. Euroopan parlamentti 25.9.2007. Yleinen tarve lisätä tietoisuutta Euroopan hätänumerosta kävi selvästi ilmi Flash-eurobarometri 228:sta helmikuulta 2008. Sen mukaan EU:ssa keskimäärin vain 22 % vastaajista tiesi, että hätäpuhelinnumero 112 toimii koko Euroopan unionin alueella. Suomessa asia tunnettiin paremmin, mutta silti vain 44 % oli siitä tietoisia.Flash Eurobarometer Nr. 228, The European Emergency Number 112, Summary, February 11, 2008, p. 12.  Nämä tulokset saivat vahvistusta vuonna 2009 (EU-keskiarvo 24 %, Suomen 47 %)Flash Eurobarometer Nr. 262, The European Emergency Number 112, Summary, February 11, 2009, p. 11.  ja vuonna 2010 (EU-keskiarvo 25 %, Suomen 50 %).Flash Eurobarometer Nr. 285, The European Emergency Number 112, Analytical Report, February 11, 2010, p. 29. 

 Tapahtumat 
Euroopassa juhlitaan 112-päivää monin tapahtumin joka vuosi. Joitakin tapahtumia ovat järjestämässä poliitikot ja viranomaiset ja toisia pelastuspalvelut, palokuntalaiset ja kansalaisjärjestöt. Suomi on tukenut yksityishenkilöiden ja harrastusryhmien tai -järjestöjen järjestämiä tapahtumia tuodakseen esille tärkeää turvallisuustietoa 112-päivän viikolla. Tietoja näistä tapahtumista on julkaistu sosiaalisessa mediassa aihetunnisteella #112päivä.Hätäkeskuslaitos: 112-päivä kiinnittää huomion arjen turvallisuuteen (viitattu 31.7.2020). Samanlaisia tapahtumia on järjestetty kaikkialla Euroopassa. Esimerkiksi Brysselissä Manneken Pis -patsas on puettu 112-asuunManneken Pis calls 112 :). , ja Virossa on järjestetty kilpailu, jossa perheitä ja lastentarhoja on innostettu kirjoittamaan lumeen ”112” ja lähettämään järjestäjälle siitä kuva.Help yourself and others.

 Lähteet 

Aiheesta muualla
 112-päivän kotisivut 
 Euroopan 112-päivä 

Luokka:Kansainväliset vuosipäivät
Luokka:Tietoisuuspäivät
Luokka:Helmikuun juhlapäivät
Luokka:Puhelinnumerot